Source: https://www.riigiteataja.ee/akt/12765172
Timestamp: 2020-08-10 16:59:47+00:00
Document Index: 5795921

Matched Legal Cases: ['§ 7', '§ 2', '§ 7', '§ 2', '§ 2', '§ 12']

Määrus kehtestatakse «Vedelkütusevaru seaduse» § 7 lõike 6 alusel.
(1) Määrusega kehtestatakse vedelkütusevaru (edaspidi varu) haldaja tegutsemispõhimõtted ja varu haldaja poolt «Vedelkütusevaru seaduse» § 2 lõikes 1 kindlaksmääratud naftatoodete müümise kord varustamisraskuste korral, et oleks tagatud:
2) riigile elutähtsate valdkondade toimimine «Hädaolukorraks valmisoleku seaduse» tähenduses;
3) tootmise säilimine naftatoodetega varustamise häirete korral;
(1) Vastavalt «Vedelkütusevaru seaduse» §-le 7 otsustab varustamisraskuste ilmnemise korral varu kasutusele võtmise Vabariigi Valitsus majandus- ja kommunikatsiooniministri ettepanekul, mis on eelnevalt kooskõlastatud Vabariigi Valitsuse kriisikomisjoniga (edaspidi vabastamiskorraldus).
(2) Vabastamiskorralduses sisalduvate juhiste osas ei ole varu haldajal kasutusele võetud varu koguse suhtes ühegi muu ameti ega institutsiooni korralduste järgimise ega täitmise kohustust.
(3) Vastavalt «Vedelkütusevaru seaduse» § 7 lõikele 7 peab varu haldaja kasutusele võetud varu kogust müügiks pakkuma kütuse müüjale ja kütteõli tarbijale (edaspidi koos varu pakkumise saaja).
(4) Kütuse müüja on isik, kellel on kütuse müügiks registreering «Vedelkütuse seaduse» tähenduses ning kelle tegevuskohana registreeritud tanklate arv on 5 ja rohkem. Lennukipetrooli või lennuki- ja reaktiivmootoribensiini (edaspidi õhusõiduki kütus) korral on kütuse müüjaks isik, kes on nimetatud kütuse varumakse maksjad «Vedelkütusevaru seaduse» tähenduses.
(5) Kütteõli tarbija on isik, kes kasutab rasket kütteõli soojuse tootmiseks.
(6) Kütuse müüjatele müügiks pakutava kütuse kogus (edaspidi varu osakogus) on võrdeline nimetatud isikute turuosaga. Kütteõli tarbijatele müügiks pakutava raske kütteõli kogus (edaspidi varu osakogus) on võrdeline nimetatud isikute poolt eelneva 12 kuu jooksul kasutatud raske kütteõli kogusega.
(7) Kütuse müüjate varu osakoguste arvutamisel võetakse aluseks vabastamiskorralduse andmisele eelnenud nelja kvartali jooksul müüdud kütuse kogused (nt vabastamiskorraldus juunis 2005: ajaperiood varu osakoguste arvutamiseks on I kvartal 2005, IV kvartal 2004, III kvartal 2004 ja II kvartal 2004). Kütuse müüjate varu osakogused arvutatakse eraldi «Vedelkütusevaru seaduse» § 2 lõikes 1 nimetatud I ja II varukategooria kohta. «Vedelkütusevaru seaduse» § 2 lõike 1 punktis 2 sätestatud teises varukategoorias määratakse kütuse müüjate varu osakogused lennukipetroolile eraldi.
(8) Kütteõli tarbijate varu osakoguste arvutamisel võetakse aluseks vabastamiskorralduse andmisele eelnenud 12 kuu jooksul kasutatud raske kütteõli kogused.
(9) Käesoleva paragrahvi lõigetes 7 ja 8 sätestatud viisil määratletud varu osakogused on aluseks kasutusele võetud varu koguse jagamisele kogu varustamisraskuste perioodi jooksul alates esimesest vabastamiskorraldusest.
(10) Kütuse müüjate osakoguste arvutamisel on aluseks kvartaalsed Maksu- ja Tolliameti statistilised andmed vastavalt «Vedelkütusevaru seaduse» § 12 lõikele 3. Varu osakoguste arvutamisel võetakse arvesse, et merelaevade poolt punkrivaruna tarbitud kütuse kogus ja Eestis tarbimisse lubatud kuid teise liikmesriiki lähetatud kütuse kogused on maha arvatud ning seda ei arvestata osakoguse hulka. Kütuse müüjad, kellel on ainult mahaarvatavad kütuse kogused, jäetakse arvesse võtmata.
Varu haldaja müüb kasutusele võetud varu turuhinnaga, kuid mitte madalama hinnaga kui vastava kütuseliigi kaalutud keskmine soetushind. Soetushinnast madalama hinnaga müük on lubatud majandus- ja kommunikatsiooniministri loal. Turuhinnaks loetakse Platts European Marketscan noteeringute publikatsioonide tulbas «Cargoes CIF NWE/Basis ARA» kütuse väljastamisele eelneval nädalal avaldatud vastava kütuseliigi madalaimate ja kõrgeimate noteeringute aritmeetilise keskmise alusel arvutatud turuhinda, mida varu haldaja võib vajadusel korrigeerida vastavalt transpordikuludele. Raske kütteõli korral võib turuhinna arvutamisel lähtuda ka Platts European Marketscan noteeringute publikatsioonide tulbas «Cargoes FOB NWE» avaldatud raske kütteõli noteeringutest, mida varu haldaja võib vajadusel korrigeerida vastavalt transpordikuludele. Nädala jooksul varu pakkumise saajatele müüdavate kütuse koguste kohta väljastatakse arve kohe peale turuhinna arvutamise aluseks olevate noteeringute avaldamist.
(2) Iga varu jaotusperioodi kohta saab varu pakkumise saaja varu jaotusteate, mis sisaldab alljärgnevat infot iga varukategooria kohta:
(4) Juhul kui varu pakkumise saaja osakogus ühe varukategooria kohta on väiksem kui 100 tonni, teostatakse müük jaotusperioodi esimesele nädalale eelnenud nädalal kehtinud hinnaga. Kütuse võib pakkumises näidatud terminalist välja vedada terve jaotusperioodi jooksul.
Majandus- ja kommunikatsiooniministri 13. septembri 2005. a määrus nr 105 «Vedelkütusevaru haldaja tegutsemispõhimõtted ning vedelkütusevaru haldaja poolt müügiks pakutava vedelkütusevaru müümise kord varustamisraskuste korral» (RTL 2005, 98, 1476) tunnistatakse kehtetuks.